Minulla myös Ducato 2.3 150 robotilla. Ensimmäinen "oire" ilmaantui, kun auton käynnistyksen jälkeen vaihteisto ei reagoinut mitenkään vaihdekepin liikkeisiin. Auto oli seissyt tuolloin 5 pv jouluvierailun ajan, Alkupanikoinnin jälkeen jätin auton käyntiin kun en muutakaan keksinyt. No, kun auto oli käynyt 15-20 min. niin yllätysyllätys vaihteisto toimi normaalisti. Talvisin emme juurikaan käytä matkista, joten keväämmällä ei häiriöitä esiintynyt, kunnes..

Silloin tällöin heti käynnistyksen jälkeen moottorin vikavalo sekä abs,asr syttyivät ja laatikko vaihtoi vain 2-vaihteeseen asti. Toimenpiteenä auto seis ja uusi käynnistys niin tilanne korjaantui. Kun taas viime joulunpyhiä viettämässä, tämä toistui eikä aiemmat manööverit enää auttaneet. Paikallinen korjaamo (Mustiolla) yritti kuitata vikakoodeja mutta ei siinä onnistuneet, joten nilkutin kakkosella valtatien reunan linjuripysäkille. Olin varoiksi ottanut Motonetista ostamani yleismallin"vikakoodin lukijan" mukaan ja yritin sillä nollata koodeja. Näytti ettei tämä ekaa kertaa kokeilemani yritys tepsinyt ja aloin tilaamaan hinuria (AL). Ennen kun soitin hinurin, laitoin auton käyntiin että pysyisin lämpimänä odotellessa. Yllätys oli suuri kun huomasin että kaikki vikavalot olivat poissa, auto toimi normaalin tavoin ja pääsin ajaen takaisin kotiin. Kotona sammutin auton, uusi käynnistys ja kaikki vikavalot olivat takaisin. Vein sitten auton Atoy´lle, joka huoltaa/korjaa myös Misevan Fiatit, toiveena että saisi vihdoin auton kuntoon. Tämä alustuksena seuraavalle "potilaskertomukselle".

Atoylla luettiin vikakoodit, herjasi imusarjan painetunnistinta, arvot ihan päin honkia. Ei apua tästä toimenpiteestä. Laitan tähän liitteeksi kuvan Atoyn toimenpiteet ja selvitys tehdyistä manöövereista.

Lue vaikka ennen Deltan osuutta.

Tämän jälkeen merkkikorjaamo Delta Autoon, jossa puolentoista viikon aikana todettiin että robotin nopeus-sensori antaa vikakoodia ja vaihdettiin (ei apua) ABS-yksikkö viallinen ja uusi pitäisi tilata tehtaalta Italiasta (koska ei suomessa) 3400 €. Alkaa eläkeläisen lompakko huutaa hoosiannaa vähemmästäkin. Hakeuduin sitten EU-verkkokauppoihin, josta löysin Deltasta annetulla varaosanumerolla käytetyn, vuoden takuulla olevan yksikön hintaan 505€ kotipihalle toimitettuna. Tämän laittoivat Deltassa paikoilleen mutta vikakoodit, moottorin vikavaloa lukuunottamatta, jäivät tuikkimaan. Autoa ei tässä vaiheessa kuitenkaan koeajettu, mutta vaihtoivat vielä vanhan ABS yksikön kokeeksi ja moottorin vikavalo palasi, eli hankkimani ehyt laite takaisin (tästä ei veloitusta).

Taas etsittiin vikaa ja ihan ystävällinen työnjohtaja selvitteli että eivät saa varmaa tietoa missä vika on, mutta näyttäisi herjaavan body control unitia, eli moottorin ohjausyksikköä. Ei kuitenkaan ole varma että siinä olisi vika (???). Tämä boksi pitää tilata tehtaalta, koska se pitää ohjelmoida auton omien tietojen mukaan (alustanumero). Outoa ettei tällaista saa kotomaassa tehtyä. No, tämä maksaa about n.850€ + asennus n.300€. Kysyin sitten onko autoa koeajettu absin vaihdon jälkeen? Ei ollut, eli ajoivat sitten ja vaihteisto toimi ihan ok mutta abs asr valot tuikkivat edelleen. Hämmentää, että vakionopeussäädin toimii silti vaikka nämä merkkivalot palavat.

Koska autolla voi ajaa normaalisti, tosin ilman absia ja katsastukseen vasta 03/23, niin noudatan itsekin täällä palstalla saamani neuvoa kuin sinäkin ja vien auton Italis-motors´iin Tampereelle. Katsovat siellä sitten uudella silmällä noita vikakoodeja.

Toivon että sen jälkeen pääsen tästä murheesta eroon, Vahva luotto heidän osaamiseen on sen perusteella kuin olen kuullut ja ollut yhteydessä sinne suuntaan.